Alegătorii din Deveselu au sărbătorit victoria primarului mort în cimitir.
La Deveselu oamenii au votat un candidat mort, care într-un final a câștigat alegerile locale. Peste 70% dintre alegători au pus ștampila pe numele lui. Ion Aliman avea 57 de ani și a decedat din cauza COVID.
Primarul în funcţie, Ion Aliman, decedat joi, 17 septembrie 2020, a câștigat alegerile locale din comuna Deveselu. Mulți dintre alegători au spus că au votat cu mortul pentru că a fost un primar bun și a făcut foarte multe lucruri pentru comunitate.Prin urmare, dragostea față de primar e atât de mare încât locuitorii comunei au mers la mormântul lui pentru a-l felicita."Domnu’ primar, să știți că i-am bătut la c*rul gol. E victoria dumneavoastră! V-o dedicăm! Și pe viitoarea tot dumneavoastră v-o dedicăm. Să știți că o să fiți mândru de noi!", s-a auzit în cimitir. Azi, primarul ales la Deveselu ar fi împlinit 58 de ani. Oamenii s-au dus din nou la cimitir. 1.057 voturi din 1.600 e numărătoarea finală în favoarea decedatului.Și comuna Sadova, din Dolj, a ales un primar care nu mai e în viață. Era la momentul anunțării rezultatelor. Din păcate, omul a suferit un infarct azi-noapte.